สวัสดีครับ ในบทที่แล้วผมได้พูดถึงเรื่อง ความสุภาพ และก็ความไม่สุภาพของการใช้ภาษานะครับ ซึ่งมันมีการใช้ทั้งสองแบบในเมืองไทยนะครับ ในบทนี้ผมจะพูดถึงเรื่อง การวางท่าทางต่าง ๆ ที่มันอาจจะมีทั้งสุภาพ แล้วก็ไม่สุภาพนะครับ ซึ่งมันก็ขึ้นอยู่กับว่า เราแสดงท่าทางนั้นที่ไหน อย่างเช่นเวลาที่เรากินข้าวเนี่ย เราไม่ควรที่จะเอามือเท้าคาง ก็คือการเอาข้อศอกเนี่ยไปตั้งฉากกับโต๊ะ แล้วก็เอามือเท้าคางเราไว้ มันจะเหมือนกับท่าคนขี้เกียจกินข้าวอะครับ คือ..เราไม่ควรทำ เพราะว่ามันดูไม่สุภาพเท่าไหร่ แต่ถ้าเกิดเราอยู่กับเพื่อนก็ไม่เป็นไรนะครับ แต่เวลากินข้าวร่วมโต๊ะกับผู้ใหญ่ เราไม่ควรทำท่าทางนี้ และเวลากินข้าวเราไม่ควรที่จะกินไป แล้วก็พูดไปนะครับ เพราะว่ามันดูไม่ค่อยเรียบร้อยเท่าไหร่ เราควรที่จะกินให้เรียบร้อยก่อนแล้วค่อยพูดนะครับ อีกเรื่องหนึ่งในการกินข้าวก็คือ เราไม่ควรที่จะกินข้าวเสียงดังนะครับ คือไม่ควรเคี้ยวข้าวเสียงดัง เพราะว่า ถ้าเราเคี้ยวข้าวเสียงดังเนี่ย มัน..มันดูไม่สุภาพนะครับ เราควรที่จะค่อย ๆ เคี้ยว อย่าให้มันมีเสียง เพราะว่าคนไทยถือนะครับเรื่องนี้ แต่ถ้าเรากินข้าวกับเพื่อน เพื่อนก็ไม่ว่าอะไรเราหรอกนะครับ ถ้าเกิดกินข้าวกับผู้ใหญ่ เขาจะว่าเราได้นะครับ แล้วก็เวลาที่เราตักข้าวเข้าปากเนี่ย เราไม่ควรที่จะตักคำใหญ่เกินไป เราควรที่จะตักให้มันพอดีคำนะครับ คือบางคนตักที มันล้น..ล้นช้อนเลยไง แล้วก็เอาเข้าปาก มันก็จะเคี้ยวไม่ได้ คือ..เคี้ยวลำบาก แล้วมันดูไม่สุภาพด้วยนะครับ ต่อไปเป็นเรื่องการนั่งนะครับ เวลาที่เรานั่งเนี่ย เราไม่ควรที่จะนั่งหลังงอ เพราะว่ามันดูเสียบุคลิกมาก ๆ เลยนะครับ เราควรที่จะนั่งหลังให้ตรง เพราะว่าการที่เรานั่งหลังตรงเนี่ย มันดูเรียบร้อยกว่า มันดูสุภาพกว่านะครับ คือไม่ว่าเราจะนั่งกับพื้นหรือว่า นั่งบนเก้าอี้ที่มีพนัก เราก็ไม่ควรนั่งหลังงอนะครับ ต่อไปเป็นเรื่องการนั่งไขว่ห้างนะครับ การนั่งไขว่ห้างเนี่ย มันมองได้สองแบบ คือบางคนก็มองว่ามันดูดี มันดูเป็นนักธุรกิจดี แต่ว่าบางคนมองว่ามันไม่สุภาพนะครับ คือคนไทย เอ่อ..สมัยก่อน เขาไม่นิยมให้นั่งท่านี้นะครับ เพราะว่ามันดูไม่สุภาพเลย แต่ว่าปัจจุบันนี้ก็มีคนนั่งไขว่ห้างกันเยอะ ก็คือบางคนอาจจะยังยึดติดความคิดเดิม ๆ ว่ามันดูไม่สุภาพ แต่ว่าบางคนก็รับได้นะครับ อันนี้ก็ต้องขึ้นอยู่กับแต่ละคน การนั่งไขว่ห้างก็คือการเอาขาข้างหนึ่งไปพาดกับขาอีกข้างหนึ่งไว้นะครับ ต่อไปเป็นเรื่องของเท้านะครับ คนไทยถือเรื่องเท้ามาก ๆ เลยนะครับ คือเราไม่ควรที่จะเอาเท้าของเรา หรือว่าเอาขาของเราเนี่ยไปวางไว้บนโต๊ะ เพราะว่า มันดูไม่สุภาพมาก ๆ นอกจากนั้นเราไม่ควรที่จะเอาเท้าของเราชี้ไปทางของสูงนะครับ ไม่ว่าจะเป็น พระ หรือว่า พ่อแม่ ก็คือบางทีเนี่ยพ่อแม่เรานอน เอ่อ.. เอาหัวมาทางหนึ่งใช่ไหม? แล้วเราก็เอาเท้าชี้ไปทางหัวของพ่อแม่เราเนี่ย มันดูเป็นการไม่เคารพนะครับ คือ คนไทยเขาถือเรื่องเท้ามาก ๆ เพราะว่าการที่เราเอาเท้าไปไว้บนส่วนที่สูงเนี่ย มันเหมือนกับเป็นการไม่ให้เกียรติสิ่ง ๆ นั้น หรือว่า คน ๆ นั้นนะครับ ถ้าเกิดว่าใครนอนห้องเดียวกับพ่อแม่เนี่ย เขาก็ไม่ให้เอาเท้าวางไว้บนหมอนของพ่อแม่นะครับ เพราะว่าเท้าเรามันดู ดูต่ำไง แล้วการที่เราเอาเท้าวางไว้บนหมอนเนี่ย มันดูไม่ดีเลยนะครับ แล้วก็เราไม่ควรที่จะเอาเท้าของเราเนี่ย วางไว้บนหนังสือ หรือว่า เหยียบหนังสือ ไม่ว่าหนังสือเล่มนั้นจะเป็นหนังสืออะไรก็ตามนะครับ คือบางที เอ่อ.. หนังสือตกเงี้ย เราไม่ควรเอาเท้าเขี่ยมานะครับ เราควรที่จะเอามือก้มลงไปเก็บหนังสือ สรุปง่าย ๆ ก็คือ คนไทยถือว่าเท้าเป็นของต่ำนะครับ ไม่ควรที่จะเอาเท้าเนี่ย ไปวางไว้กับสิ่งที่เราเคารพหรือว่าสิ่งที่มันอยู่สูงไปกว่านั่น